xml version="1.0" encoding="UTF-8"?


Il-Ġurnal Uffiċjali C 207A/3 ta


| | | |
| --- | --- | --- |
| | | ISSN 1977-0987 |
| Il-Ġurnal Uffiċjali tal-Unjoni Ewropea | | C 207A |
| European flag | | |
| Edizzjoni bil-Malti | Informazzjoni u Avviżi | Volum 57 3 ta' Lulju 2014 |

---

| | | |
| --- | --- | --- |
| Avviż Nru | Werrej | Paġna |
| | V   Avviżi | |
| | PROĊEDURI AMMINISTRATTIVI | |
| | L-Uffiċċju għas-Selezzjoni tal-Persunal tal-Komunitajiet Ewropej (EPSO) | |
| 2014/C 207A/01 | [Avviż ta' Kompetizzjonijiet Ġenerali — EPSO/AD/284/14 – Tradutturi tal-Lingwa Ġermaniża (DE) — EPSO/AD/285/14 – Tradutturi tal-Lingwa Griega (EL) — EPSO/AD/286/14 – Tradutturi tal-Lingwa Spanjola (ES) — EPSO/AD/287/14 – Tradutturi tal-Lingwa Svediża (SV)](http://publications.europa.eu/resource/uriserv/OJ.CA.2014.207.01.0001.01.MLT.xhtml) | [1](#CA2014207MT.01000101.doc) |
| | | |

| | | |
| --- | --- | --- |
| | | |
| 2014/C 207A/02 | [Reviżjoni tal-Ġurnali Uffiċjali C A Kompetizzjoni](http://publications.europa.eu/resource/uriserv/OJ.CA.2014.207.01.0008.01.MLT.xhtml) | [8](#CA2014207MT.01000801.doc) |
| | | |

| | |
| --- | --- |
| MT | |

---

V Avviżi

PROĊEDURI AMMINISTRATTIVI

L-Uffiċċju għas-Selezzjoni tal-Persunal tal-Komunitajiet Ewropej (EPSO)

| | | | |
| --- | --- | --- | --- |
| 3.7.2014 | MT | Il-Ġurnal Uffiċjali tal-Unjoni Ewropea | CA 207/1 |

---

AVVIŻ TA' KOMPETIZZJONIJIET ĠENERALI

EPSO/AD/284/14 – TRADUTTURI TAL-LINGWA ĠERMANIŻA (DE)

EPSO/AD/285/14 – TRADUTTURI TAL-LINGWA GRIEGA (EL)

EPSO/AD/286/14 – TRADUTTURI TAL-LINGWA SPANJOLA (ES)

EPSO/AD/287/14 – TRADUTTURI TAL-LINGWA SVEDIŻA (SV)

2014/C 207 A/01

L-Uffiċċju Ewropew għall-Għażla tal-Persunal (EPSO) qed jorganizza kompetizzjonijiet ġenerali abbażi ta' testijiet sabiex tinħoloq lista ta' riżerva għar-reklutaġġ ta' tradutturi[(1)](#ntr1-CA2014207MT.01000101-E0001) (AD 5).

L-għan ta' dawn il-kompetizzjonijiet hu li jinħolqu listi ta' riżerva maħsuba biex jimtlew xi postijiet vakanti ta' uffiċjali fl-istituzzjonijiet tal-Unjoni Ewropea.

Qabel tapplika, għandek taqra bir-reqqa d-dispożizzjonijiet ġenerali applikabbli għall-kompetizzjonijiet ġenerali ppubblikati f'Il-Ġurnal Uffiċjali tal-Unjoni Ewropea
[C 60 A tal-1 ta' Marzu 2014 kif](http://publications.europa.eu/resource/oj/JOC_2014_060_A_TOC) ukoll fuq is-sit tal-internet tal-EPSO.

Dan id-dokument, li huwa parti integrali mill-avviż tal-kompetizzjoni, jgħinek tifhem ir-regoli dwar il-proċeduri u l-kundizzjonijiet tal-applikazzjoni.

WERREJ

| | |
| --- | --- |
| I. | QAFAS ĠENERALI |

| | |
| --- | --- |
| II. | DESKRIZZJONI TAD-DMIRIJIET |

| | |
| --- | --- |
| III. | KUNDIZZJONIJIET TA' AMMISSJONI |

| | |
| --- | --- |
| IV. | TESTIJIET TAD-DĦUL |

| | |
| --- | --- |
| V. | EŻAMIJIET TAT-TRADUZZJONI |

| | |
| --- | --- |
| VI. | ĊENTRU TA' EVALWAZZJONI |

| | |
| --- | --- |
| VII. | LISTI TA' RIŻERVA |

| | |
| --- | --- |
| VIII. | KIF TAPPLIKA? |

I.   QAFAS ĠENERALI

| | | | | | |
| --- | --- | --- | --- | --- | --- |
| | | | | --- | --- | | 1. | Numru ta' kandidati magħżula | | | Għażla 1 | Għażla 2 |
| EPSO/AD/284/14 – DE | 41 | 16 |
| EPSO/AD/285/14 – EL | 46 | 9 |
| EPSO/AD/286/14 – ES | 44 | 4 |
| EPSO/AD/287/14 – SV | 21 | 13 |
| | | | | --- | --- | | 2. | Kummenti | | Kull waħda minn dawn il-kompetizzjonijiet tinkludi żewġ għażliet. Int tista' tapplika għal kompetizzjoni waħda u għal għażla waħda biss. Din l-għażla għandha ssir meta timla l-applikazzjoni elettronika u ma tistax tinbidel ladarba tkun ikkonfermajt u vvalidajt l-applikazzjoni tiegħek b'mod elettroniku. Dawn il-kompetizzjonijiet huma maħsuba għall-kandidati li għandhom għarfien perfett [(2)](#ntr2-CA2014207MT.01000101-E0002) , kemm miktub kif ukoll mitkellem, tal-lingwa tal-kompetizzjoni (fil-livell tal-lingwa materna jew ekwivalenti) u għarfien profond tal-ewwel u tat-tieni lingwa sors. Jekk ma għandekx dan il-livell, inti mħeġġeġ ma tapplikax. | | |

II.   DESKRIZZJONI TAD-DMIRIJIET

Il-grad AD 5 huwa l-grad ta' bidu għal karriera ta' amministratur – lingwistiku jew mhux – fl-istituzzjonijiet Ewropej.

Ir-rwol ewlieni ta' amministratur lingwistiku (traduttur) huwa li jikkontribwixxi għat-twettiq tal-missjoni tal-istituzzjoni jew tal-korp fejn ikun impjegat billi jipprovdi traduzzjoni ta' kwalità għolja ta' dokumenti fil-limiti ta' żmien mitluba u billi jagħti pariri lingwistiċi.

Il-kompiti ta' amministratur lingwistiku (traduttur) jinkludu t-traduzzjoni, ir-reviżjoni u r-riċerki terminoloġiċi minn mill-inqas żewġ lingwi barranin għal lingwa ewlenija. Is-suġġetti li ħafna drabi huma kumplessi, ġeneralment ikunu ta' natura politika, ġuridika, ekonomika, finanzjarja, xjentifika u teknika u jkopru s-setturi kollha ta' attività tal-Unjoni Ewropea. Dawn il-kompiti jeħtieġu użu intensiv tal-għodda tal-informatika u tal-uffiċċju speċifiċi għal dan ix-xogħol.

III.   KUNDIZZJONIJIET TA' AMMISSJONI

Fid-data ta' għeluq stabbilita għall-applikazzjoni elettronika, int għandek tissodisfa l-kundizzjonijiet kollha ġenerali u speċifiċi li ġejjin:

| | | | |
| --- | --- | --- | --- |
| | | | | --- | --- | | 1. | Kundizzjonijiet ġenerali | | |
| | | | | --- | --- | | a) | Tkun ċittadin ta' wieħed mill-Istati Membri tal-Unjoni Ewropea. | | | | | --- | --- | | b) | Tkun tgawdi d-drittijiet ċivili tiegħek. | | | | | --- | --- | | c) | Tkun wettaqt kull obbligu impost mil-liġijiet dwar ir-reklutaġġ applikabbli fil-qasam militari. | | | | | --- | --- | | d) | Tissodisfa r-rekwiżiti dwar il-karattru biex twettaq id-dmirijiet previsti. | | |
| | | | | --- | --- | | 2. | Kundizzjonijiet speċifiċi | | |
| 2.1. | Kwalifiki Livell ta' edukazzjoni li jikkorrispondi ma’ studji universitarji ta' mill-anqas tliet snin, konklużi u ċċertifikati b'diploma. |
| 2.2. | Esperjenza professjonali L-ebda esperjenza professjonali mhi meħtieġa. |
| 2.3. | Għarfien lingwistiku |
| GĦAŻLA 1 | |
| Lingwa 1 | il-lingwa prinċipali għarfien perfett tal-lingwa tal-kompetizzjoni |
| Lingwa 2 | l-ewwel lingwa sors (li trid bilfors tkun differenti mil-lingwa 1) għarfien fil-fond tal-Ġermaniż, l-Ingliż jew il-Franċiż |
| Lingwa 3 | it-tieni lingwa sors (li trid bilfors tkun differenti mil-lingwi 1 u 2) għarfien fil-fond tal-Ġermaniż, l-Ingliż jew il-Franċiż |
| GĦAŻLA 2 | |
| Lingwa 1 | il-lingwa prinċipali għarfien perfett tal-lingwa tal-kompetizzjoni |
| Lingwa 2 | l-ewwel lingwa sors (li trid bilfors tkun differenti mil-lingwa 1) għarfien fil-fond tal-Ġermaniż, l-Ingliż jew il-Franċiż |
| Lingwa 3 | It-tieni lingwa sors (li trid tkun bilfors differenti mil-lingwa 1 u l-Ġermaniż, l-Ingliż jew il-Franċiż) għarfien profond f'waħda mil-lingwi uffiċjali tal-Unjoni Ewropea |
| | F’konformità mas-sentenza mogħtija mill-Qorti tal-Ġustizzja tal-Unjoni Ewoprea (l-Awla Manja) fil-Kawża C-566/10 P, ir-Repubblika Taljana vs. il-Kummissjoni, l-istituzzjonijiet tal-Unjoni jixtiequ, fil-qafas ta' din il-kompetizzjoni, jindikaw ir-raġunijiet għalfejn jillimitaw l-għażla tat-tieni lingwa għal għadd ristrett ta' lingwi uffiċjali tal-Unjoni. |
| | Għaldaqstant il-kandidati huma infurmati li l-għażliet tat-tieni lingwa aċċettati għal din il-kompetizzjoni ġew definiti b'konformità mal-interess tas-servizz, li jeżiġi li dawk li jiġu rreklutati jkunu jistgħu jibdew jaħdmu minnufih u jikkomunikaw b'mod effiċjenti fix-xogħol tagħhom ta' kuljum. Jekk dan ma jkunx il-każ, it-tħaddim effettiv tal-istituzzjonijiet ikun affettwat ħażin ħafna. |
| | Abbażi ta' prassi tal-istituzzjonijiet tal-Unjoni li ilha titħaddem fir-rigward tal-lingwi użati għal komunikazzjoni interna u b’kunsiderazzjoni wkoll tal-ħtiġijiet tas-servizzi dwar il-komunikazzjoni esterna u l-immaniġġar tal-fajls, l-Ingliż, il-Franċiż u l-Ġermaniż jibqgħu l-aktar lingwi użati. Barra minn hekk, l-Ingliż, il-Franċiż u l-Ġermaniż huma t-tieni lingwi l-aktar użati fl-Unjoni Ewropea u dawk l-aktar studjati bħala t-tieni lingwa. Dan jikkonferma l-livell ta’ edukazzjoni u l-kompetenzi professjonali li attwalment wieħed jista' jistenna mill-kandidati f'pożizzjonijiet fl-Istituzzjonijiet tal-Unjoni, jiġifieri l-għarfien ta' mill-inqas waħda minn dawn il-lingwi. Konsegwentement, meta wieħed iqabbel l-interess tas-servizz u l-ħiliet tal-kandidati, meta jitqies il-qasam partikolari ta' din il-kompetizzjoni, huwa ġġustifikat li jiġu organizzati eżamijiet f'dawn it-tliet lingwi sabiex jiġi żgurat li, tkun xi tkun l-ewwel lingwa uffiċjali tagħhom, il-kandidati kollha jkunu jafu tajjeb mill-inqas waħda mit-tliet lingwi uffiċjali fil-livell ta' xogħol. Il-valutazzjoni tal-kompetenzi speċifiċi b'dan il-mod tippermetti lill-istituzzjonijiet tal-Unjoni sabiex jevalwaw il-ħila tal-kandidati li jkunu jistgħu jaħdmu minnufih f'ambjent simili għal dak li se jsibu fl-impjieg. |
| | Għall-istess raġunijiet, huwa indikat li tiġi limitata l-lingwa ta' komunikazzjoni bejn il-kandidati u l-istituzzjoni, inkluża l-lingwa li biha jitfasslu l-applikazzjonijiet. Din l-eżiġenza tiżgura l-omoġeneità tat-tqabbil u l-kontroll tal-kandidati fl-applikazzjonijiet tagħhom stess. |
| | Barra minn hekk, fl-interess ta' trattament ugwali, kull kandidat, anki jekk l-ewwel lingwa uffiċjali tiegħu hija waħda minn dawn it-tlieta, huwa meħtieġ li jagħmel ċerti eżamijiet fit-tieni lingwa tiegħu, magħżula minn fost dawn it-tliet lingwi. |
| | Dawn id-dispożizzjonijiet ma jaffettwawx it-tagħlim ulterjuri tat-tielet lingwa ta’ ħidma, b'konformità mal-Artikolu 45(2) tal-istatut. |

IV.   TESTIJIET TAD-DĦUL

It-testijiet tad-dħul isiru fuq il-kompjuter u jiġu organizzati mill-EPSO. Il-bord ta’ selezzjoni jiddetermina l-livell ta' diffikultà tat-testijiet u japprova s-sustanza tagħhom abbażi tal-proposti magħmula mill-EPSO.

| | | | | | | | | |
| --- | --- | --- | --- | --- | --- | --- | --- | --- |
| | | | | --- | --- | | 1. | L-istedina | | Inti tiġi mistieden għat-testijiet jekk tkun ivvalidajt l-applikazzjoni tiegħek fil-ħin (ara t-Taqsima VIII). Importanti: | | | | --- | --- | | 1. | meta tivvalida l-applikazzjoni tiegħek, inti tiddikjara li tissodisfa l-kundizzjonijiet ġenerali u speċifiċi tat-Taqsima III; | | | | | --- | --- | | 2. | biex tipparteċipa fit-testijiet, trid tirriżerva data; din ir-riżervazzjoni għandha bilfors issir fiż-żmien li jiġi indikat lilek permezz tal-profil tiegħek tal-EPSO. | | |
| | | | | --- | --- | | 2. | In-natura tat-testijiet u l-marki | | Sensiela ta' testijiet ibbażati fuq mistoqsijiet b'għażla multipla bil-għan li jiġu evalwati l-kapaċitajiet u l-kompetenzi ġenerali tiegħek fir-rigward ta': | |
| Test a) | ir-raġunament verbali | il-marki: minn 0 sa 20 punt |
| Test b) | ir-raġunament numeriku | il-marki: minn 0 sa 10 punti il-minimu meħtieġ: 4 punti |
| Test c) | ir-raġunament astratt | il-marki: minn 0 sa 10 punti |
| | | minimu meħtieġ għaż-żewġ testijiet a) u c) : 15 punti |
| Test d) | komprensjoni lingwistika | il-marki: minn 0 sa 12 punt il-minimu meħtieġ: 6 punti |
| Test e) | komprensjoni lingwistika | il-marki: minn 0 sa 12 punt il-minimu meħtieġ: 6 punti |
| | | | | --- | --- | | 3. | Il-lingwa tat-testijiet | | Lingwa 1: test a), b) u c) Lingwa 2: test d) Lingwa 3: test e) | |

V.   EŻAMIJIET TAT-TRADUZZJONI

| | | | | | | | | | |
| --- | --- | --- | --- | --- | --- | --- | --- | --- | --- |
| | | | | --- | --- | | 1. | L-istedina għall-eżamijiet | | Inti tiġi suġġett għal evalwazzjoni tal-kompetenzi speċifiċi tiegħek fil-qafas tal-eżamijiet ta' traduzzjoni, fejn il-kontenut jiġi validat mill-bord tas-selezzjoni, | | | | --- | --- | | — | jekk tkun ksibt il-minimu meħtieġ fit-testijiet tad-dħul kollha, | | | | | --- | --- | | — | jekk tkun[(3)](#ntr3-CA2014207MT.01000101-E0003) ksibt waħda mill-aħjar marki fit-testijiet kollha tad-dħul a), c), d) u e), u | | | | | --- | --- | | — | jekk, wara l-evalwazzjoni abbażi tal-informazzjoni pprovduta fl-applikazzjoni elettronika tiegħek[(4)](#ntr4-CA2014207MT.01000101-E0004), tkun tissodisfa l-kundizzjonijiet ġenerali u speċifiċi tat-Taqsima III. | It-test ta' dħul b) huwa eliminatorju iżda l-punti ma jingħaddux mal-punti tat-testijiet l-oħrajn biex jiġu identifikati l-kandidati li għandhom jiġu mistiedna għall-eżamijiet tat-traduzzjoni. In-numru ta’ kandidati mistiedna għall-eżamijiet tat-traduzzjoni, jikkorrispondi, għal kull kompetizzjoni u għal kull għażla, bejn wieħed u ieħor għal tliet darbiet in-numru tal-kandidati magħżula indikat f'dan l-avviż ta' kompetizzjoni, iżda ma jistax ikun aktar minn 4 in-numru ta' kandidati magħżula[(5)](#ntr5-CA2014207MT.01000101-E0005). Dan jiġi ppubblikat fuq is-sit tal-internet tal-EPSO (http://blogs.ec.europa.eu/eu-careers.info/). L-eżamijiet tat-traduzzjoni jiġu organizzati f'ċentri tat-testijiet fl-Istati Membri. |
| | | | | --- | --- | | 2. | In-natura tat-testijiet u l-marki | | | | | | --- | --- | | f) | eżami ta' traduzzjoni mil-lingwa 2 għal-lingwa 1 (bid-dizzjunarju). Ħin: 60 minuta | | | | | --- | --- | | g) | eżami ta' traduzzjoni mil-lingwa 3 għal-lingwa 1 (bid-dizzjunarju). Ħin: 60 minuta | Kull eżami ta' traduzzjoni jkun immarkat minn 0 sa 80 punt minimu meħtieġ għal kull test: 40 punt Jekk kandidat ma jiksibx il-minimu meħtieġ fit-test f), it-test g) ma jiġix ikkoreġut. |

VI.   ĊENTRU TA' EVALWAZZJONI

| | | | |
| --- | --- | --- | --- |
| | | | | --- | --- | | 1. | L-istedina | | Inti tiġi mistieden għaċ-ċentru ta' evalwazzjoni għal ġurnata, fil-prinċipju fi Brussell, jekk tkun ksibt il-minimu meħtieġ u waħda mill-aħjar marki fl-eżamijiet tat-traduzzjoni. In-numru ta’ kandidati mistiedna għaċ-ċentru ta' evalwazzjoni, għal kull kompetizzjoni u għal kull għażla, jikkorrispondi bejn wieħed u ieħor mad-doppju tan-numru ta' kandidati magħżula indikati f'dan l-avviż ta' kompetizzjoni u li jiġi ppubblikat fuq il-websajt tal-EPSO (http://blogs.ec.europa.eu/eu-careers.info/). |
| | | | | --- | --- | | 2. | Ċentru ta' evalwazzjoni | | Iċ-ċentru ta' evalwazzjoni jevalwa l-kompetenzi ġenerali tiegħek[(6)](#ntr6-CA2014207MT.01000101-E0006) fl-ewwel lingwa sors tagħkom permezz tal-elementi li ġejjin, fejn il-kontenut jiġi validat mill-bord ta' selezzjoni: | | | | --- | --- | | h) | intervista strutturata | | | | | --- | --- | | i) | eżerċizzju fi grupp | | | | | --- | --- | | j) | preżentazzjoni orali | |

Kull kompetenza ġenerali se tiġi ttestjata skont din l-iskeda:

| | | | |
| --- | --- | --- | --- |
| | Intervista strutturata | Eżerċizzju fi grupp | Preżentazzjoni orali |
| Analiżi u soluzzjoni tal-problemi | | x | x |
| Komunikazzjoni | x | | x |
| Kwalità u riżultati | x | | x |
| Tagħlim u żvilupp | x | x | |
| Prijoritizzazzjoni u organizzazzjoni | | x | x |
| Reżiljenza | x | | x |
| Ħidma fi grupp | x | x | |
| Ħiliet fit-tmexxija | x | x | |

| | | | |
| --- | --- | --- | --- |
| | | | | --- | --- | | 3. | Marki | | minn 0 sa 80 punt għall-kompetenzi ġenerali kollha (10 punti għal kull kompetenza) il-minimu meħtieġ: 40 punt għat-tmien kompetenzi ġenerali kollha |
| | | | | --- | --- | | 4. | Il-piż tal-marki | | Marka globali bbażata fuq it-total tal-eżamijiet ta' traduzzjoni (kompetenzi speċifiċi) u l-elementi taċ-ċentru ta' evalwazzjoni (kompetenzi ġenerali) hija kkalkolata b'dan il-mod: Kompetenzi speċifiċi: testijiet f) u g): 65 % tal-marka globali Kompetenzi ġenerali: elementi h), i) u j): 35 % tal-marka globali |

VII.   LISTI TA' RIŻERVA

| | | | | | | | |
| --- | --- | --- | --- | --- | --- | --- | --- |
| | | | | --- | --- | | 1. | Ir-reġistrazzjoni | | Il-bord tas-selezzjoni jniżżel ismek fil-lista ta’ riżerva | | | | --- | --- | | — | jekk inti wieħed mill-kandidati[(7)](#ntr7-CA2014207MT.01000101-E0007) li kisbu l-minimu meħtieġ u waħda mill-aħjar marki fit-testijiet tat-traduzzjoni u l-elementi taċ-ċentru tal-evalwazzjoni | | | | | --- | --- | | — | u jekk, fid-dawl tad-dokumenti ta' sostenn, inti tissodisfa l-kundizzjonijiet kollha tad-dħul. | Il-verifika ssir, skont l-ordni dixxendenti fil-mertu, sakemm jintlaħaq in-numru ta' kandidati li jistgħu jitniżżlu fil-lista ta' riżerva u li effettivament jissodisfaw il-kundizzjonijiet kollha tal-ammissjoni. Id-dokumenti ta’ sostenn tal-kandidati li ma jkunux ġew ikklassifikati taħt dan il-limitu ma jiġux eżaminati. Jekk jirriżulta minn din il-verifika li d-dikjarazzjonijiet[(8)](#ntr8-CA2014207MT.01000101-E0008) li saru mill-kandidati fl-applikazzjoni elettronika tagħhom ma jkunux ippruvati bid-dokumenti ta' sostenn rilevanti, il-kandidati kkonċernati jiġu esklużi mill-kompetizzjoni. |
| | | | | --- | --- | | 2. | Klassifika | | Il-listi għal kull kompetizzjoni jiġu stabbiliti skont il-qasam u f’ordni alfabetika. |

VIII.   KIF TAPPLIKA?

| | | | |
| --- | --- | --- | --- |
| | | | | --- | --- | | 1. | Ir-reġistrazzjoni elettronika | | Għandek tapplika b'mod elettroniku billi ssegwi l-proċedura indikata fuq il-websajt tal-EPSO, u b'mod speċjali fil-Manwal tal-Applikazzjoni. Data ta' skadenza (inkluża l-validazzjoni): il-5 ta’ Awwissu 2014 f’12:00 (nofsinhar), ħin ta’ Brussell |
| | | | | --- | --- | | 2. | Fajl tal-applikazzjoni | | Jekk inti tkun fost il-kandidati ammessi għaċ-ċentru ta' evalwazzjoni, tkun trid iġġib miegħek[(9)](#ntr9-CA2014207MT.01000101-E0009) il-fajl tal-applikazzjoni komplut (l-applikazzjoni elettronika tiegħek iffirmata u d-dokumenti ta' sostenn) meta tiġi għaċ-ċentru ta' evalwazzjoni. Termini: ara l-punt 2.1.7 tad-dispożizzjonijiet ġenerali applikabbli għall-kompetizzjonijiet ġenerali. |

---

[(1)](#ntc1-CA2014207MT.01000101-E0001)  F'dan l-avviż kull referenza għall-persuna tas-sess maskil tirreferi wkoll għall-persuna tas-sess femminil.

[(2)](#ntc2-CA2014207MT.01000101-E0002)  Ara l-Qafas Ewropew ta’ Referenza għal-Lingwi (QKERL) – (http://europass.cedefop.europa.eu/europass/home/hornav/Downloads/CEF/LanguageSelfAssessmentGrid.csp) – livell minimu meħtieġ għall-post ta' traduttur: lingwa 1 = C2, lingwa 2 = C1, lingwa 3 = C1

[(3)](#ntc3-CA2014207MT.01000101-E0003)  F’każ li diversi kandidati jkunu kisbu l-istess marka għall-aħħar post, dawn il-kandidati kollha se jkunu mistiedna għall-eżamijiet tat-traduzzjoni.

[(4)](#ntc4-CA2014207MT.01000101-E0004)  Din l-informazzjoni tiġi verifikata, abbażi tad-dokumenti ta' sostenn, qabel ma tiġi stabbilita l-lista ta' riżerva (ara t-Taqsima VII, il-punt 1 u t-Taqsima VIII, il-punt 2).

[(5)](#ntc5-CA2014207MT.01000101-E0005)  Dawn il-limiti jistgħu ma jiġux applikati b'mod eċċezzjonali minħabba klassifika ta' kandidati f'pożizzjoni “ex aequo” jew biex jiggarantixxi l-karattru bla danni tan-newtralizzazzjoni.

[(6)](#ntc6-CA2014207MT.01000101-E0006)  Dawn il-kompetenzi huma mfissra fid-detall fil-punt 1.2 tad-dispożizzjonijiet ġenerali applikabbli għall-kompetizzjonijiet ġenerali.

[(7)](#ntc7-CA2014207MT.01000101-E0007)  Fil-każ li, għall-aħħar post, diversi kandidati jkunu kisbu l-istess marka, dawn il-kandidati kollha jitniżżlu fil-lista ta' riżerva.

[(8)](#ntc8-CA2014207MT.01000101-E0008)  Dikjarazzjonijiet ivverifikati mill-EPSO għall-kundizzjonijiet ġenerali u mill-bord tas-selezzjoni għall-kundizzjonijiet speċifiċi.

[(9)](#ntc9-CA2014207MT.01000101-E0009)  Id-data ta’ meta trid tattendi ċ-ċentru ta' evalwazzjoni tiġi kkomunikata lilek fi żmien xieraq permezz tal-kont tal-EPSO tiegħek.

---

| | | | |
| --- | --- | --- | --- |
| 3.7.2014 | MT | Il-Ġurnal Uffiċjali tal-Unjoni Ewropea | CA 207/8 |

---

REVIŻJONI TAL-ĠURNALI UFFIĊJALI C A KOMPETIZZJONI

2014/C 207 A/02

Hawn taħt għandek issib il-lista ta' C A ppubblikati matul din is-sena.

Ħlief meta indikat mod ieħor, il-Ġurnali Uffiċjali huma ppubblikati fil-lingwi kollha.

| | |
| --- | --- |
| 5 | |
| 6 | |
| 11 | |
| 19 | |
| 21 | |
| 26 | |
| 27 | |
| 30 | (PL) |
| 35 | |
| 41 | (DE/EN/FR) |
| 42 | |
| 43 | |
| 46 | |
| 47 | |
| 48 | |
| 55 | |
| 56 | |
| 60 | |
| 62 | |
| 65 | |
| 73 | (DE/EN/FR) |
| 74 | |
| 81 | |
| 88 | |
| 92 | (DE/EN/FR) |
| 97 | |
| 98 | |
| 99 | |
| 108 | |
| 109 | |
| 116 | |
| 119 | |
| 133 | |
| 134 | |
| 136 | |
| 137 | (DE/EN/FR) |
| 140 | |
| 145 | |
| 152 | |
| 160 | |
| 163 | |
| 164 | |
| 176 | |
| 178 | |
| 180 | |
| 182 | |
| 185 | |
| 186 | |
| 188 | |
| 195 | |
| 207 | |

---